CHRISTIANSSANDS BYSELSKAP

**Detaljreguleringsplan for Eg sykehusområde – delområde BOP4**

**Uttalelse**

I gjeldende reguleringsplan for området fra 2016 heter det i reguleringsbestemmelsene at «Alleen i Andreas Kjærsvei og alle opp mot hovedinngang til sykehuset skal bevares. Døde trær skal erstattes med nye slik at alleen opprettholdes.»

I forberedelsen av denne saken heter det bla. at «Planforslaget skal ta hensyn til alleen langs Andreas Kjærsvei, og skal innordne seg kulturlandskapet med bebyggelsen.» og at atkomst til planområdet skal skje fra dagens møtelomme for buss langs Andreas Kjærsvei.

Med dette utgangspunktet er det bra at det for alleen kreves tilstandsvurdering, godkjent og gjennomført skjøtselsplan og sikring mot skader i forbindelse med anleggs- og byggearbeid. Med utgangspunkt i den kulturhistoriske verdien alleen har, ikke minst i forhold til de fredete hovedbygningene til det gamle sykehuset, - mener vi at det i tillegg må understrekes at det ikke bare må dreie seg om skjøtsel av dagens alle, men også gjenoppbygging / restaurering av alleen der hvor «busslommen» ble anlagt for noen år siden. Alleen er meget smal for toveis trafikk, så det er forståelig, men ikke i samsvar med bevaringsvedtaket.

Dette bør ordnes opp når Andreas Kjærsvei flyttes og etableres som ny atkomstvei.

For øvrig vises det til vår tidligere uttalelse av 10.04.20 der andre kulturhistoriske verdier for området er omtalt.

Kristiansand 15.12.20

På vegne av Byselskapet

Harald Sødal